Fontego dei Turchi

El Fontego dei Turchi el ze un pałaso de Venesia, situà inte'l sestièr de Santa Croze, e afasà so'l Canal Grando, arénte el Fontego del Megio, e danànsi a ła ceza de San Marcuoła de Canaregio.

 Storia 
El pałaso el resałe a'l XIII sècoło, costruìo par vołontà de Giacomo Palmieri, po' vendùo inte'l steso sècoło a ła Repùblega de Venesia e, drioman, a privà. Infrà el XVII e XIX sècoło el ga avùo ła funsion de enpòrio dei Turchi. A partir da'l 1858 el ze de propietà de'l común, che ło gaveva adibìo, dopo un dezastrozo restàuro/costrusión, a muzeo ( ła ze stàda ła vecia sede del Muzeo Correr, ancùo in Piasa San Marco). Da'l 1923 el ospita el Muzeo civico de storia natural de Venesia.

 Descrision 
El Fontego dei Turchi el ze un pałaso de do piani, vìtema de un restàuro intarpretativo fałà de metà Otosento, par man de Federico Berchet.
Anpò A ze lexìbiłi oncora alguni ełementi de ła strutura tìpega de'l fòntego e del dezenjo stiłistego veneto-bizantin che'l caraterizàva el Fontego dal XIII sècoło.
L'altésa contenjùa de l'edifisio el ze caratere común ai fonteghi, avendo st'altri soratuto funsion de magazen. La fasàda ła prezenta un piano tera senjà da dieze archi a tuto sesto e na łoza co dezdòto arcàde de dimension menóri, ispirandose a ła vecia fasàda. So łe bande Berchet el ga zontà do torezìni, artegołà so tre livełi. Tuta ła fasàda ła ze sorastàda so tre livełi. Tuta ła fasàda ła ze sorastàda da merli, asenti vanti de ła recostrusión. Tante de  łe decorasion (patere, sculture, soaze) doparàe inte'l restauro łe ze materiałi de recuparo o falsi scultorei reałizài ispirandose a l'architetura bizantina.

Łe stanse del 'edifisio łe se afasa so na corte sentrałe resente a'l pian tera un pòrtego.

 Parsonałità łigàe al Fontego dei Turchi 
 Niccolò II d'Este: inte el 1831 el Fontego el ze stà cedùo a'l marcheze de'l Ducato de Ferara da ła Repùblega.
 Giovanni VIII Paleologo: inperadór bizantin, el ze stà forèsto de'l Fontego inte'l 1438.
 Alfonso II d'Este: dùca de Ferara, forèsto de'l Fontego inte'l 1562.

 Muzeo de Storia Naturałe de Venesia Giancarlo Ligabue 
El muzeo el ze nasesto da ła vołontà de rancurar varie cołesion naturałìsteghe situàe inte ła sità łagunar, in presedensa de difarenti propietà tra  łe cuałe A se cita el Muzeo Correr, l'Istituito veneto de siense, łétare e arte e el conte Alessandro Pericle Ninni. Ciapando l'ocazion de'l spostamento de'l Correr inte l'atuałe sede de łe Procuratie Nuove inte'l 1922, el muzeo el ze nasesto par inisiativa de Silvio Coen. Le cołesion pi notevołi łe ze ła cołesion entomołòzega  Giordani Soika (prezente da'l 1983),  ła rancura naturałìstega Bisacco Palazzi (prezente da'l 1986), ła cołesion małacołòzega Cesari (prezente da'l 1993), ła cołesion ornitołòzega Perale e ła cołesion Ligabue, recante tra gli altri reperti  fosiłi.
miniatura|Foto all'interno, Museo civico di storia naturale (Venezia)

 Gałarìa fotogràfega 

 Note 

 Bibliografia 
 Marcello Brusegan. La grande guida dei monumenti di Venezia. Roma, Newton & Compton, 2005. ISBN 88-541-0475-2.
 Guida d'Italia - Venezia. 3a ed. Milano. Touring Editore, 2007 ISBN 978-88-365-4347-2.

 Voxe łigàe 
 Pałasi de Santa Croxe

 Siti indove vardar el Fontego dei Turchi 
 Imaxeni del Fontego dei Turchi
 fontego dei Turchi
 Storia del Fontego sul sito "Museo Storia Naturale di Venezia" 
 Pagina su Facebook
 Descrision del Fontego dei Turchi
 Museo di Storia Naturale al Fontego dei Turchi 
 Fontego dei Turchi 
 Museo di Storia Naturale
 Video su Youtube "Poste al Fontego dei Turchi - Addio !"
 Fontego dei Turchi 
 Articoło in inglexe del Fontego dei Turchi
 Somegie del Fontego dei Turchi
 SUA - Fontego dei Turchi
 Fontego dei Turchi co scheletro di balena
 Fondaco dei Turchi
 "Facciata sul Canal Grande del Fontego dei Turchi, sede del Museo..." 
 fonteghi, granéri e depositi

 Altri progeti 

 Linganbi foresti 

 Sito del Museo de Storia Naturałe co sede al Fontego dei Turchi 

Categoria:Pałasi de Venesia